རྒྱལ་ཁབ་མི་རིགས་དོན་གཅོད་ཨུ་ལྷན་སློབ་གསོ་ཚན་རྩལ་སིའི་སི་ཀྲང་ཐེན་ལེན་ཀང་གིས་བསྟན་དོན།བོད་སྐད་རིག་ནུས་ཡིག་སྒྱུར་མཉེན་ཆས་ཞིབ་འཇུག་གསར་སྤེལ་དང་བེད་སྤྱོད་བྱས་པ་དེ་ནི་མི་རིགས་སྐད་ཡིག་ཆ་འཕྲིན་ཅན་དང་དེང་རབས་ཅན་ལ་སྐུལ་འདེད་གཏོང་བ་དང་།མི་རིགས་ས་ཁུལ་གྱི་དཔལ་འབྱོར་དང་སྤྱི་ཚོགས་འཕེལ་རྒྱས་ལ་སྐུལ་སྤེལ་གཏོང་བར་ཐུན་མོང་མ་ཡིན་པའི་ནུས་པ་དང་དོན་སྙིང་ལྡན་པ་ཞིག་རེད།མི་རིགས་སྐད་ཡིག་ཆ་འཕྲིན་ཅན་གྱི་ལས་དོན་འཕེལ་རྒྱས་ལ་སྐུལ་འདེད་གཏོང་ན།ང་ཚོས་སྤྱི་ཚོགས་ཀྱི་འགལ་བ་གཙོ་བོར་འགྱུར་ལྡོག་བྱུང་བ་དང་།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ཀྲུང་ཧྭ་མི་རིགས་གཅིག་མཐུན་འདུས་གྲུབ་ཀྱི་འདུ་ཤེས་བརྟན་པོ་འཛུགས་པའི་སྐོར་གྱི་མཛུབ་སྟོན་གལ་ཆེན་དང་།སྐད་ཡིག་ལ་བརྟེན་ནས་མི་རིགས་ཁག་སྤེལ་རེས་དང་ངོས་འཛིན་གཅིག་མཐུན་ཆགས་པར་བྱེད་པའི་སྐོར་གྱི་མཛུབ་སྟོན་གྱིས་ང་ཚོར་བཏོན་པའི་ལས་འགན་དང་བླང་བྱར་སློབ་སྦྱོང་དང་གོ་བ་གཏིང་ཟབ་བླངས་ཏེ།ཕྱོགས་གནས་ངེས་གསལ་དང་།དམིགས་ཚད་མངོན་གསལ།འགག་གནད་དམ་འཛིན་བཅས་བྱས་ནས།མི་རིགས་སྐད་ཡིག་ལས་དོན་དེསྐད་གཅིག་ཕྱོགས་གཅིགནས་སྐད་གཉིས་ཕྱོགས་གཉིས་ཅན་དུ་མངོན་གྱུར་བྱེད་པ་དང་།མི་རིགས་ཁག་བར་བསམ་བློ་སྤེལ་རེས་བྱེད་པར་ཕན་པ་དང་།མི་རིགས་མཐུན་སྒྲིལ་དང་ཞི་མཐུན་ལ་སྐུལ་འདེད་གཏོང་བ་དང་ཀྲུང་ཧྭ་མི་རིགས་ཀྱི་གཅིག་མཐུན་འདུས་གྲུབ་ཀྱི་འདུ་ཤེས་བརྟན་པོ་འཛུགས་པར་ཕན་པ་བཅས་ཀྱི་ལས་དོན་དམིགས་འབེན་རྒྱུན་འཁྱོངས་བྱ་དགོས།